Tebikvari
Tebikvari (isp. Río Tebicuary, gvar. Tevikuary) – upė pietų Paragvajuje; Paragvajaus upės kairysis intakas. Prasideda Kaagvasu kalnagūbryje, San Rafaelio nacionaliniame parke. teka į vakarus ir pietvakarius pro Kaasapos, Misjoneso, Paragvari ir Njeembuku departamentus. Įteka į Paragvajų netoli Mburikos gyvenvietės, į šiaurę nuo Pilaro. Svarbiausi intakai: Tebikvari Mi ir Mbujapėjus (dešinieji). Tebikvari žemupyje skaidosi į protakas, labai vingiuoja. Upė sekli, sausrymečiais laivybai netinkama. Prie upės įsikūręs Vilja Floridos miestas.